कोणार्क एक्सप्रेस
कोनार्क एक्सप्रेस, 1978 में मधु दंडवते द्वारा शुरू कइल गइल श्रेणीरहित कई गो सुपरफास्ट ट्रेन में से एगो रहल। ई गाड़ी सिकंदराबाद आ भुवनेश्वर की बीच में दैनिक सेवा दे। इ 2119/2120 ट्रेन की साथ चले और 2101/2102 मिनार सुपरफास्ट एक्सप्रेस जवन की सिकंदराबाद और बॉम्बे वीटी (अब सीएसटीएम) की बीच चले, ओकरी साथ आपन रेक साझा करे। ए रेल क शुरूआत में नेवी ब्लू बाहरी रंग सज्जा रहल, और एकर रेक साझाकरण की व्यवस्था की कारण एकरी खिड़कियन प एगो सफेद पट्टी रहे।
बॉम्बे आ भुवनेश्वर की बीच्चे एगो विशेष रेलगाड़ी की मांग में वृद्धि की साथ, ए ट्रेन के बॉम्बे वी.टी. ले सन 1994 में बढ़ा दिहल गइल रहे जेसे 2101/2102 मिनार एक्सप्रेस (जवने क बाद में 2701/02 हुसैनसागर एक्स्प्रेस जगह लिहलस) की साथ रेक साझाकरण क व्यवस्था समाप्त हो गइल। विस्तार के बाद ए ट्रेन के 1994 में 1019/1020 नया नंबर दिहल गइल। इ देश की पूर्वी और पश्चिमी राज्यन के जोड़े वाली सबसे पुरान कईगो ट्रेन में से एगो ह। वर्तमान में इ 11019/11020 के रूप में कार्य करतीया और इ मुंबई छत्रपति शिवाजी टर्मिनस (सीएसटीएम) के भुवनेश्वर से जोड़ेले।
रास्ता[संपादन करीं]
दादर, कल्याण, लोनावाला, पुणे, दौंड, सोलापुर, गुलबर्गा, तंदूर, सिकंदराबाद, काजीपेट, वारंगल, महबूबबाद, विजयवाड़ा, एलुरु, राजमुंड्री, विशाखापट्टनम, श्रीकाकुलम, पलासा और बेरहमपुर और खुर्दा रोड ए गाड़ी की रास्ता में प्रमुख हाल्ट हंव स।[1][2]
एकर यात्रा क कुल दूरी 1932 किमी ह एमें पूर्व आंध्र प्रदेश (वर्तमान तेलंगाना और आंध्र प्रदेश) राज्य में लगभग 1066 किलोमीटर क दूरी शामिल बा।
कोच संरचना[संपादन करीं]
एमें 1गो एसी 2 टीयर, 5गो एसी 3 टीयर, 12गो स्लीपर, 1गो पैंट्री कार, 2गो अनारक्षित और 2गो ब्रेक-कम-गार्ड वैन हो न स, एमें कुल मिला के 23गो कोच होन स। और एकर रख रखाव ईस्ट कोस्ट रेलवे और मध्य रेलवे क्षेत्र द्वारा कईल जाला।[3]
रेल इंजन[संपादन करीं]
एकरी रास्ता में खाली कुछ भाग क विद्युतीकरण होखले की कारण, एके दुगो लोकोमोटिव दिहल गइल बा। मुंबई सीएसटी और विजयवाड़ा जंक्शन की बीच्चे, एमें कल्याण शेड क डब्लूपीपी-4 डी लागेला और विजयवाडा जंक्शन से भुवनेश्वर रेलवे स्टेशन ले लालगुडा शेड क डब्लूएपी-4 लागेला।
घटना सभ[संपादन करीं]
31 जुलाई 2008 के कोनार्क एक्सप्रेस क इंजन और दुगो कोच गुलबर्गा की पास गंगापुर स्टेशन पर पटरी से उतर गईन स जेमें दू लोग घायल हो गइल। पटरी से उतरले क कारण अबले मालूम नाहीं चलल बा।[4]
फोटो गैलरी[संपादन करीं]
संदर्भ[संपादन करीं]
- ↑ http://indiarailinfo.com/train/timetable/konark-express-11020-bbs-to-cstm/946/238/1620
- ↑ "Konark Express train time table". cleartrip.com. Retrieved 7 July 2017.
- ↑ "Konark Express Coach Position". erailway.co.in. Retrieved 7 July 2017.
- ↑ "Konark Express derails, two people injured". OneIndia News. Retrieved 25 July 2011.
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hne_Deva hne_Deva eng_Latn eng_Latn eng_Latn eng_Latn